CELEX: 31995D0165
Language: ro
Date: 1995-05-04 00:00:00
Title: Decizia Comisiei din 4 mai 1995 de stabilire a unor criterii uniforme în vederea acordării de derogări anumitor unități care fabrică produse pe bază de lapte

03/Volumul 16
            
            
               RO
            
            
               Jurnalul Ofícial al Uniunii Europene
            
            
               231
            
         31995D0165
   
               L 108/84
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 4 mai 1995
   de stabilire a unor criterii uniforme în vederea acordării de derogări anumitor unități care fabrică produse pe bază de lapte
   (95/165/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/46/CEE a Consiliului din 16 iunie 1992 de stabilire a normelor sanitar-veterinare pentru producția și introducerea pe piața a laptelui crud, a laptelui prelucrat termic și a produselor pe bază de lapte (1), astfel cum a fost modificată ultima dată prin Actul de aderare a Republicii Austria, Republicii Finlanda și Regatului Suediei, în special articolul 11 alineatul (2),
   întrucât statele membre au comunicat Comisiei, în conformitate cu articolul 11 alineatul (1) al doilea paragraf din Directiva 92/46/CEE, informațiile pe care le-au considerat necesare pentru a permite stabilirea unor criterii uniforme în vederea acordării de derogări anumitor unități care fabrică produse pe bază de lapte;
   întrucât, în lumina diversității produselor pe bază de lapte și a procedeelor lor de fabricare, este necesară luarea în considerare a cantității totale de lapte utilizate pe parcursul unui an de către unitate pentru fabricarea unuia sau mai multor produse pe bază de lapte; întrucât criteriile reținute reflectă caracterul limitat al producției unității;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Criteriile uniforme, prevăzute la articolul 11 alineatul (2) din Directiva 92/46/CEE, în vederea acordării, pentru anumite unități care fabrică produse pe bază de lapte, de derogări de la articolul 7 partea A punctul (2) și de la articolul 14 alineatul (2) din Directiva 92/46/CEE, sunt stabilite în anexa A din prezenta decizie. Aceste derogări pot fi acordate doar dacă nu afectează igiena producției.
   Articolul 2
   Criteriile uniforme, prevăzute la articolul 11 alineatul (2) din Directiva 92/46/CEE, în vederea acordării, pentru anumite unități ce fabrică produse pe bază de lapte, de derogări de la capitolele I și V ale anexei B din Directiva 92/46/CEE sunt stabilite în anexa B a prezentei decizii. Aceste derogări pot fi acordate doar dacă nu afectează igiena producției.
   Articolul 3
   Prezenta decizie se aplică de la 1 ianuarie 1996.
   Articolul 4
   Prezenta decizie se adresează statelor membre.
   
      Adoptată la Bruxelles, 4 mai 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 268, 14.9.1992, p. 1.
   ANEXA A
   Criterii uniforme, prevăzute la articolul 11 alineatul (2) din Directiva 92/46/CEE în vederea acordării, pentru anumite unități care fabrică produse pe bază de lapte, de derogări de la articolul 7 partea A punctul (2) și de la articolul 14 alineatul (2) din Directiva 92/46/CEE
   
               1.
            
            
               Unitatea trebuie să dispună de documente care să permită evaluarea cantității de lapte prelucrat în cursul anului precedent și trebuie să fie în măsură să prezinte aceste documente autorității competente.
            
         
               2.
            
            
               Unitatea a prelucrat o cantitate de lapte mai mică de 500 000 litri în cursul anului precedent sau se angajează în scris pe lângă autoritatea competentă să nu transforme o cantitate de lapte mai mare de 500 000 litri pe an.
            
         
               3.
            
            
               Unitatea trebuie să prezinte autorității competente o cerere scrisă de acordare de derogări în sensul articolului 11 din Directiva 92/46/CEE. Fără a aduce atingere informațiilor specifice cerute de autoritatea competentă, cererea trebuie să precizeze:
               
                           —
                        
                        
                           identitatea unității;
                        
                     
                           —
                        
                        
                           cantitatea de lapte prelucrată de către unitate în cursul anului precedent depunerii cererii sau angajamentul de a nu transforma o cantitate de lapte mai mare de 500 000 litri pe an;
                        
                     
                           —
                        
                        
                           tipul documentelor care permit evaluarea cantității de lapte prelucrat de către unitate;
                        
                     
                           —
                        
                        
                           natura și cantitatea produselor pe bază de lapte fabricate de către unitate în cursul anului precedent depunerii cererii;
                        
                     
                           —
                        
                        
                           natura derogărilor dorite de către unitatea solicitantă.
                        
                     De asemenea, cererea trebuie să cuprindă și un angajament de a informa autoritatea competentă, imediat și în scris, dacă unitatea nu mai satisface criteriile prevăzute la punctul (2).
            
         ANEXA B
   Criterii uniforme, prevăzute la articolul 11 alineatul (2) din Directiva 92/46/CEE în vederea acordării, pentru anumite unități ce fabrică produse pe bază de lapte, de derogări de la capitolul I și V ale anexei B din Directiva 92/46/CEE a Consiliului
   
               1.
            
            
               Unitatea trebuie să dispună de documente care să permită evaluarea cantității de lapte prelucrat în cursul anului precedent și trebuie să fie în măsură să prezinte aceste documente autorității competente.
            
         
               2.
            
            
               Unitatea a prelucrat o cantitate de lapte mai mică de 2 000 000 litri în cursul anului precedent sau se angajează în scris pe lângă autoritatea competentă să nu transforme o cantitate de lapte mai mare de 2 000 000 litri pe an.
            
         
               3.
            
            
               Unitatea trebuie să prezinte autorității competente o cerere scrisă de acordare de derogări în sensul articolului 11 din Directiva 92/46/CEE a Consiliului. Fără a aduce atingere informațiilor specifice cerute de autoritatea competentă, cererea trebuie să precizeze:
               
                           —
                        
                        
                           identitatea unității;
                        
                     
                           —
                        
                        
                           cantitatea de lapte prelucrată de către unitate în cursul anului precedent depunerii cererii sau angajamentul de a nu transforma o cantitate de lapte mai mare de 2 000 000 litri pe an;
                        
                     
                           —
                        
                        
                           natura documentelor care permit evaluarea cantității de lapte prelucrat de către unitate;
                        
                     
                           —
                        
                        
                           natura și cantitatea produselor pe bază de lapte fabricate de către unitate în cursul anului precedent depunerii cererii;
                        
                     
                           —
                        
                        
                           natura derogărilor dorite de către unitatea solicitantă.
                        
                     De asemenea, cererea trebuie să cuprindă și un angajament de a informa autoritatea competentă, imediat și în scris, în cazul în care unitatea nu mai satisface criteriile prevăzute la punctul (2).